**Víziállás létesítésének szabályai a Balatonon**

**Balaton tómeder** a Magyar Állam tulajdonában, és a Közép-dunántúli Vízügyi Igazgatóság kezelésében van, ezért víziállások csak a meder kezelőjének hozzájárulásával, meghatározott időtartamra létesíthetőek.

**A víziállás létesítése iránti kérelmeket, a Közép-dunántúli Vízügyi Igazgatóság Balatoni Vízügyi Kirendeltségéhez kell benyújtani, az alábbi elérhetőségek egyikén:**

**Postai úton: 8600 Siófok, Vámház u. 6.**

**E-mail:** bvk@kdtvizig.hu

**Ügyfélfogadási idő: Hétfő, Péntek: 8:30-12:00**

**Szerda: 8:30-12:00 13:00-15:00**

**Kedd, Csütörtök: Nincs ügyfélfogadás (telefonon sem)**

**Mit kell benyújtani:**

**Írásos kérelmet, amelynek tartalmaznia kell:**

* **Tulajdonos nevét, címét, elérhetőségét**
* **Víziállás használati célját** (napozó, horgász stb.)
* **Megközelíthetőség módját** **(**gyalogosan, parti bejárón, csónakkal, melyik kikötőből)
* **Helyszínrajzot,** amely tartalmazza a telepítés helyének a bejelölését, a parthoz való viszonyát, valamint a víziállással érintett parti és azokkal szomszédos ingatlanok azonosításához szükséges adatokat, az érintett ingatlan helyének beazonosíthatósága és a nádas érintettség miatt. Helyszínrajzként Kirendeltségünk elfogadja „google-maps” térkép kivonatot is, de ha ismert, fel kell tüntetni a víziállás telepítési helyének GPS vagy EOV koordinátáit is.
* **Szerkezeti rajzot,** a víziállás általános kialakításának (alaprajzi méretek, nézetek) és szerkezeti megoldásának ismertetését (szabadonálló stég 4 m2-nél kisebb nem lehet, és a 20 m2-t nem haladhatja meg)
* **Parti bejáró létesítésénél** a bejáró szélessége **80 cm-nél nem lehet keskenyebb.** A létesítéshez csatolni kell a víziállással érintett ingatlan **tulajdonosának, illetve tulajdonosainak hozzájáruló nyilatkozatát**, a mederbérleti szerződés időtartamáig. (5 évig), illetve az ingatlan **tulajdoni lap másolatát**, amely igazolja az ingatlan tulajdonjogát.
* Magyar Állam tulajdonában KDT-VIZIG kezelésében lévő területhez csatlakozó víziállás létesítéséhez, szükséges az állami terület használatának mértékében, területbérleti szerződés megkötése.
* **Közterületi partszakaszok előtt létesítendő víziállásoknál szükséges a helyi Önkormányzat hozzájáruló nyilatkozata, a mederbérleti szerződés időtartamáig.** (5 évig)

A **Mederbérleti szerződésből kettő példányt küldünk**, és a bérleti díj befizetéséhez a postai feladóvevényt illetve számlát.

**A szerződés mindkettő példányát a hiányzó adatokat kitöltve és aláírva, a bérleti díj befizetését igazoló utalvány másolatával együtt, 15 napon belül kell Kirendeltségünkhöz visszaküldeni.**

Ennek kézhezvételét követően a szerződés egyik példányát visszaküldjük.

 **Fontosabb megkötések:**

* A Balatonon csak **ideiglenes víziállás létesíthető**, víziállás csak április **1. napja és október 31.** napja közötti időszakban tartható a mederben.
* **Felépítményes víziállás a Balatonban nem létesíthető.**
* A felépítmény nélküli víziálláson, tartósan csak **korlát és ülőpad létesíthető**
* **Nem telepíthető** víziállás **hajóútban,** **zárt, illetve I.-III. osztályú nádasok belsejében**, illetve ott ahol **településrendezési, vízügyi, környezet-, természet- vagy tájvédelmi érdeket sért vagy veszélyeztet,** a hatályosTNM rendelet alapján.
* **Víziállással érintett azon ingatlan,** amely a víziállás bejárójával fizikai kapcsolatban van, illetve amelynek határától számított 50 m-en belül a bejáró nélküli vízi állást elhelyezik.
* A víziállás **megközelítésére föld, beton- vagy kőbejáró nem építhető**. A parti bejárót úgy kell kialakítani, hogy a természetes part állékonyságát vagy a partvédőművet ne veszélyeztesse, és a parti nádas állományát ne károsítsa.
* A víziállás a **mértékadó igénybevétel,** különösen szél, hullámzás jégnyomás, a hasznosítás jellege módja, valamint a helyi környezeti adottságok **figyelembevételével kell megtervezni,** **méretezni és kivitelezni.**
* A víziállás alapterületénél a tervezett használattal arányos mértékben kell meghatározni, törekedve a vízterület minél kisebb igénybevételére. Horgászati célú bejáró nélküli **szabadonálló** víziállás alapterülete **4 m2 - 20 m2 között lehet.** Két szomszédos víziállásközött a helyi viszonyoknak és a használat jellegének megfelelő térköz maradjon**.**
* **A víziálláson állandó létesítményt építeni, vízi járművet (hajó, csónak) elhelyezni – ide nem értve az úszóeszköznek számító sporteszközt – tilos. A víziálláshoz kikötni csak állandó felügyelet mellett, az engedélyes használatában lévő vízi járművet szabad.**
* **A víziállást az engedélyezettől eltérő módon, rendeltetésének nem megfelelően kikötői célokra használni nem lehet, beleértve csónaktárolást, menhelyet stb.**
* **A Balatonon víziállás**
* **a déli parton**, a part éltől legfeljebb **150 m** távolságon belül, **1,5 m-t** meg nem haladó vízmélységben, a nádas partszakaszok előtt a nádszegély szélétől számított legfeljebb 10 m távolságon belül.
* **Az északi parton** **2 m-t** meg nem haladó vízmélységben, a nádas partszakaszok előtt a nádszegély szélétől számított 2-4 méteren belül, illetve a hajózási hatóság hozzájárulásával a nádszegély szélétől számított 8 m-en belül telepíthető.

**A víziállás létesítésére vonatkozó jogszabályok:**

* A vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó általános szabályokról szóló **147/2010. (IV.29.) Korm. rendelet VIII. fejezet**
* A Balaton és a parti zóna nádasainak védelméről, valamint az ezeken folytatott nádgazdálkodás szabályairól szóló **22/1998. (II.13. )** Korm.rendelet.
* A Balaton Kiemelt Üdülőkörzet Területrendezési Tervének elfogadásáról és a Balaton Területrendezési Szabályzat megállapításáról szóló **2000.évi CXII.tv.(Btv.) 23.§., 35.§.**
* A vízgazdálkodásról szóló **1995. évi LVII. törvény 28 §.(1), 29.§ (1)**
* A Vízgazdálkodási hatósági jogkör gyakorlásáról szóló **72/1996. (V.22.) Korm.rendelet.3.§**
* A természet védelméről szóló **1996.évi LIII.tv. 16 .§. (5), 17 .§ (3)**
* A vízpart rehabilitációs tanulmánytervének elfogadásáról szóló **28/2004. (XI.24.) TNM** rendelet tartalmazza a vízpart rehabilitációval érintett területek lehatárolását, területhasználatokat.
* Az európai közösségi jelentőségű természetvédelmi rendeltetésű területekről szóló

**275/2004. (X.8.) Korm.rendelet**

* **27/2012.(V.25.) NFM rendelet a hajózási hatósági eljárások díjairól**